《次韵送虞伯生使蜀降香》
元代·李源道

城南尺五去天低，回首彤楼十二梯。六月岷山犹有雪，三春云栈迥无泥。

浣花溪上看秧马，芳草渡头闻竹鸡。见说草堂遗构在，公馀须到锦城西。

作者简介：元关中人，字仲渊，号冲斋。历官为四川行省员外郎。卜居蚕茨，植竹十万个，名万竹亭，兄弟对床，吟哦其中。累迁翰林侍读学士。仕至云南行省参知政事。有《仲渊集》。